Скајлар Греј

**Холи Брук Хаферман** (англ. *Holly Brook Hafermann*; родена на 23 февруари 1986), професионално позната како **Скајлар Греј** (англ. *Skylar Grey*) ― американска пејачка, текстописец и музички продуцент. Во 2004 година потпишала договор за снимање под името **Холи Брук**.

Нејзината популарност значително се зголемила откако во 2010 година, заедно со англискиот продуцент Алекс да Кид, Греј ја компонирала песната „Love the Way You Lie“ изведена од Еминем и Ријана и која станала огромен светски хит. 

Скајлар Греј е позната и по тоа што била гостин-пејач на неколку хит-песни, како: „Where'd You Go“ од Fort Minor, „Coming Home“ од Диди, „I Need a Doctor“ од д-р Дре, „Bed of Lies" од Ники Минаж и „Glorious“ од Меклмор. Исто така, напишала песни за многу истакнати изведувачи, како: Келани, Џи-Изи, Алиша Кис, Сиара, Кристина Агилера, Зед, Ник Џонас, Селин Дион и Сило Грин.

## Живот и кариера
Холи Брук Хаферман, позната како Скајлар Греј, е родена на 23 февруари 1986 година во Мазомани, Висконсин. Започнала да се занимава со музика уште од најмала возраст.

Во 2004 година, под името Холи Брук, Греј потпишала договор за издавање со Universal Music Publishing Group и договор за снимање со Machine Shop Recordings, издавачка куќа на Linkin Park. Нејзиниот прв студиски албум, *Like Blood Like Honey*, бил издаден во 2006 година. На 10 јуни 2010 година, самостојно го објавила ЕР-то со седум песни, *O'Dark:Thirty*. 
десно|мини| Скајлар Греј пее на фестивал на Тибет во јули 2011 година
Во 2010 година, таа го променила професионалното име во Скајлар Греј и започнала да соработува со англискиот продуцент Алекс да Кид. Тие заедно ја компонирале песната „Love the Way You Lie“.  Песната ја добиле американскиот рапер Еминем (кој ги напишал стиховите) и Ријана. Песната станала светски хит, искачувајќи се на прво место на 26 топ-листи и била номинирана за четири Греми награди. Греј била номинирана за Греми за песна на годината за „Love the Way You Lie“. Алекс да Кид потпишал договор со Греј со неговата издавачка куќа Kidinakorner, подружница на Interscope Records. 

Во 2013 година, Греј го издала нејзиниот втор студиски албум "Don't Look Down", кој бил продуциран од Алекс да Кид и Еминем, кој исто така бил извршен продуцент на албумот. Албумот содржел соработки со музичари како Биг Шон и Еминем и од него биле издадени сингловите: "C'mon Let Me Ride" и "Final Warning". Третиот албум, *Natural Causes* (2016) бил пофален од критичарите но не успеал да се пласира на топ-листите. Песната „Last One Standing“ од 2021 година (во соработка со Polo G, Mozzy и Еминем) станала прва нејзина песна со која како изведувач која се пласирала на ''Billboard'' Hot 100; стигнала до 78-мо место. Следната година го издала нејзиниот четврти студиски албум, *Skylar Grey* (2022).

### Соработки и други проекти
Покрај нејзината соло-кариера, Греј е позната и по нејзините соработки со други музичари и продуценти. Во септември 2012 година, песната од Греј „Building a Monster“ била вклучена на саундтракот од филмот *[[Франкенвини (филм од 2012)|Frankenweenie]]* од Тим Бартон.

Во 2012 година, Греј била котекстописец на песната „Clarity“ во исполнение од руско-германскиот продуцент Зед, која во 2014 година освоила Греми за најдобар денс запис.

Во февруари 2013 година, американскиот музичар Сило Грин објавил сингл под наслов „Only You“, кој го напишал заедно со Греј. Греј, исто така, придонела со песна, насловена „Slowly Freaking Out“, за саундтрак-албумот од филмот *Домаќин* од 2013 година, заснован на романот од Стефани Мајер.

Во септември 2013 година, Греј објавила музичко видео за нејзината преработка на песната од Дафт Панк, „Get Lucky“. Во октомври 2013 година, Греј соработувала со Моби на песната „The Last Day“ за неговиот единаесетти албум, *Innocents*.  На 17 октомври 2013 година, Греј ја објавила преработката на „Adicted to Love“ од Роберт Палмер.  Во ноември 2013 година, пеела на песната „Asshole“ од осмиот студиски албум на Еминем, *The Marshall Mathers LP 2*.

На 20 јануари 2014 година, Греј објавила песна под наслов „Shot Me Down“, во соработка со Дејвид Гета. Во март 2014 година, била објавена песната „Hero“, во која Греј соработува со американскиот музичар Кид Кади, а која била снимена за филмот *[[Потреба за брзина (филм)|Потреба за брзина]]* и била објавена на официјалниот саундтрак од филмот. Во август 2014 година, Греј пеела во песната од американскиот рапер Т.I., „New National Anthem“, од неговиот деветти албум, *Paperwork*.  Во ноември 2014 година, Греј се појавила на *Shady XV*, компилациски албум од различни изведувачи издаден од Shady Records; заедно со Еминем и Јелаволф ја испеала песната „Twisted“.  Во 2014 година, Греј и американската раперка Ники Минаж ја напишале песната „Bed of Lies“, од третиот албум на Минаж, *The Pinkprint*.

Во февруари 2015 година, Греј објавила песна од саундтракот на *[[Педесет нијанси сиво (филм)|Педесет нијанси сиво]]* под наслов „I Know You“. Во 2017 година, Греј ја испеала песната „Wreak Havoc“ и ја напишала песната „Gangsta“ од Келани за саундтракот од *[[Одредот на отпишаните (филм од 2016)|Одредот на отпишаните]]*.  Греј подоцна ја напишала песната од Келани и G-Eazy „Good Life“ за саундтракот од *[[Брзи и бесни 8]]*. Греј повторно соработувала со G-Eazy и ја напишала песната „Pick Me Up“ за неговиот албум *The Beautiful & Damned*. 

На 31 март 2017 година, американската рок-група Papa Roach ја објавила песната „Periscope“, на која како гостин-пејачка пеела Греј. Греј била вклучена и во синглот на американскиот рапер Меклмор „Glorious“, објавен на 25 јуни 2017 година. Синглот се нашол на врвот на топ листите во многу земји. Греј соработувала со Еминем за неговиот албум *Revival*, пишувајќи ги соработките: „Walk On Water“ со Бијонсе, „Like Home“ со Алиша Кис, „Need Me“ со Пинк и „Tragic Endings“ со самата Греј.

На 25 јануари 2018 година, Греј објавила преработка на „Stand by Me“ од Бен Е. Кинг. Подоцна истата година, Греј го напишала и го извела синглот „Everything I Need“, за филмот од Џејмс Ван, *[[Аквамен (филм)|Аквамен]].*

На 7 август 2019 година, Греј објавила нова песна под наслов „New Kind Of Love“ која била вклучена на римејкот од филмот *[[Четири свадби и погреб (минисерија)|Четири свадби и погреб]]*. Во изданието на *[[Билборд (магазин)|Билборд]]* од 24 август, Греј открила дека ја напуштила Interscope Records поради „креативни разлики, дека нејзиното заминување било „пријателско“, и дека во 2017 година потпишала со Crush Music.

Во 2019 година, Греј и нејзиниот вереник Елиот Тејлор, за Селин Дион ја напишале песната „Falling In Love Again“. Групата Тrain објавила песна со Греј под наслов „Mai Tais“.

На 17 јануари 2020 година, Еминем го издал неговиот единаесетти студиски албум, *Music to Be Murdered By*, кој содржел песна со Греј насловена како „Leaving Heaven“. Греј ја напишала и ја продуцирала песната, со што станала прва соло-музичарка која продуцирала песна на Еминем.

На 30 септември 2021 година, песната од Греј „Last One Standing“ била вметната во саундтракот за филмот *[[Веном 2|Venom: Let There Be Carnage]],* во песната покрај неа пеат: Еминем, Поло Џи и Мози.

На 15 јули 2022 година, песната од Греј „My Heart Has Teeth“, била вклучена во саундтракот за серијата *[[Притаено зло (ТВ-серија)|Resident Evil]]*.  На 27 октомври 2022 година, песната од Греј „Walking On Fire“, била вметната во саундтракот од серијата *[[Академија за вампири (ТВ серија)|Академија за вампири]]*.

Греј била коавтор и пеела во песната од Еминем „Temporary“ од неговиот албум од 2024 година, *The Death of Slim Shady (Coup De Grâce).*

## Дискографија

* *Like Blood Like Honey* (2006)
* *Don't Look Down* (2013)
* *Natural Causes* (2016)
* *Skylar Grey* (2022)

## Наводи

## Надворешни врски

* 
* 
* On Interscope.com
* Catalog record for Holly Brook at the United States Library of Congress

Категорија:Американски џез-пејачи
Категорија:Американски пејачки од 21 век
Категорија:Добитници на MTV Video музички награди
Категорија:Американски хип-хоп пејачки
Категорија:Американски кантавторки
Категорија:Живи луѓе
Категорија:Родени во 1986 година
Категорија:Американски фолк пејачи
Категорија:Пејачи од Висконсин
Категорија:Американски гитаристки
Категорија:Американски текстописци
Категорија:Американски рок-пејачки
Категорија:Американски пијанистки

Категорија:Американски поп-пејачки